Andros Townsend

Andros Darryl Townsend (sündinud 16. juulil 1991 Leytonstone'is) on Inglismaa jalgpallur. Ta mängib äärepoolkaitsjana Premier League'i klubis Luton Town.

Townsend liitus kaheksa-aastaselt Tottenham Hotspuri noorteakadeemiaga. Ta alustas profikarjääri 2009. aastal. Tottenham Hotspuri põhimeeskonnas saavutas ta regulaarse koha alles hooajal 2013–14. Enne seda oli ta aastatel 2009–2013 laenul kokku üheksas Inglismaa klubis, põhiliselt Inglismaa 1. liiga ja esiliiga klubides, kuid hooajal 2012–13 Premier League'i klubis Queens Park Rangers.

2016. aasta jaanuaris liitus ta Premier League'is mängiva Newcastle Unitediga ning mängis seal kuni hooaja lõpuni. 2016. aasta juulis sõlmis ta viieaastase lepingu Crystal Palace'iga."Crystal Palace sign Andros Townsend and Steve Mandanda". BBC Sport. 1.7.2016. Vaadatud 2.12.2018 Hooajal 2018–2019 valiti Townsendi löödud värav mängus Manchester City vastu Premier League'i hooaja ilusaimaks väravaks."Townsend wins Carling Goal of the Season award". Premier League. Vaadatud 24.5.2019

2021. aasta juulis sõlmis ta kaheaastase lepingu Inglismaa kõrgliigaklubiga Everton. 2023. aasta oktoobris sõlmis ta lühiajalise lepingu Inglismaa kõrgliigasse tõusnud Luton Towniga.

Inglismaa jalgpallikoondises tegi ta debüüdi 11. oktoobril 2013 MM-i valikmängus Montenegro vastu. Ta lõi mängus ka värava."England 4–1 Montenegro". BBC Sport. 11.10.2013. Vaadatud 2.12.2018 Aastatel 2013–2016 mängis ta Inglismaa koondises kokku 16 korda ja lõi kolm väravat.

 Viited 

 Välislingid 

 Profiil Everton FC kodulehel

Kategooria:Inglismaa jalgpallurid
Kategooria:Tottenham Hotspur FC mängijad
Kategooria:Ipswich Town FC jalgpallurid
Kategooria:Watford FC jalgpallurid
Kategooria:Millwall FC mängijad
Kategooria:Leeds United FC jalgpallurid
Kategooria:Birmingham City FC jalgpallurid
Kategooria:Queens Park Rangers FC mängijad
Kategooria:Newcastle United FC mängijad
Kategooria:Crystal Palace FC mängijad
Kategooria:Everton FC mängijad
Kategooria:Luton Town FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1991